2024ko Espainiako Itzuliko 18. etapa

2024ko Espainiako Vueltako 18. etapa urte hartako irailaren 5ean egin zuten Gasteiz eta Maeztu artean, 179,5 km izan zituelarik. Edizio honetan Euskal Herritik pasa zen etapa bakarra izan zen.

 Etaparen emaitza 
Euskaltel taldeak ere ahazteko moduko eguna izan zuen. 42 txirrindulariko multzo batek aurrera egin zuen lehen 50 kilometroen ostean, eta trenak ihes egin zion Euskalteli. Hiru taldek bakarrik huts egin zuten, eta maillot laranja izan zen lasterketa buruan agertu ez direnetako bat. Jokoz kanpo gelditu ostean, itsu-itsuan saiatu zen Euskaltel egoera iraultzen. Tropelean gogotik tira egin zuen, ihesaldira ahalik eta gehien hurbiltzeko. Eta behin Rivas de Teresoko igoerara iritsita, aurrera bidali zituen Gotzon Martín eta Mikel Bizkarra. Minutu bateko atzerapena zuten abiatu zirenean, baina, luze saiatu arren, ez ziren gai izan lasterketa burukoekin bat egiteko.

Kern Pharmak, berriz, Berrade, Miquel, Unai Iribar eta Pablo Castrillo bidali zituen aurrera. Izagirre eta Lazkano ere adi ibili ziren, etxeko etapari zukua atera nahirik. Oso aurkari txarrak zituzten: Marc Soler (UAE), Aleksandr Vlasov (Bora), Jhonatan Narváez (Ineos), Max Poole (DSM) eta Mattia Cattaneo (Soudal), besteak beste.

Herrera zen eguneko zailtasun nagusia, eta han xehatua hartu dute bai ihesaldikoek, baita tropelak ere. Aurrean hamahiru txirrindulari nabarmendu ziren, Cattaneok sagarrondoa indarrez astindu ondotik. Hiru Kern Pharmakoak ziren; Iribar izan zen galbahea gainditu ez zuen bakarra. Izagirrek eta Lazkanok hortzak estutu zituzten, eta aurrean iraun. Onenen artean, berriz, brastakoan apurtu zuen bakea Carapazek. Ekuadortarra gogor oldartu zen, eta Landa izan zen kaltetu nagusia. Ehunka aldiz igoa izango zuen Herrera, baina gutxitan sufrituko zuen gaur bezainbeste. O’Connorrek, berriz, doi-doi eutsi zion.

Berrade helmugatik sei kilometrora jo zuen eraso erabakigarria. Aurrenekoz altxatu zituen besoak profesional gisa, eta Vueltako hirugarren garaipena eman zion taldeari. Oier Lazkano (Movistar) eta Ion Izagirre (Cofidis) ere irabazteko borrokan sartu ziren, baina Berraderen itzalean gelditu. Seigarren eta zazpigarren postuan bukatu zuten etapa, hurrenez hurren. Garailea baino lau segundo geroago helmugaratu ziren, beste bost ziklistarekin batera. Multzo horretan, Mauro Schmid (Jayco) eta Pau Miquel (Kern Pharma) izan ziren azkarrenak.

 Beste sailkapenak 
 Sailkapen nagusia 

 Puntukako sailkapena 

 Mendiko sailkapena 

 Taldekako sailkapena 

 Erreferentziak 

 Kanpo estekak 

18
Kategoria:2024 Euskal Herrian
Kategoria:Gasteizko kirola